66 
SOÓS LAJOS 
kihegyesedettek, a két mirigy együtt széles alapú háromszöghöz hasonlít. 
A gyomor kissé ívesen hajlott s lassan megvékonyodva megy át a közép¬ 
bélbe. A középbél kezdőrésze párhuzamosan fnt a gyomor homorú oldalával, 
azután a rendes S-alakú kettős hurkot írva le átmegy a hosszú végbélbe. 
Radula (40. rajz). Középsőfoga egyhegyű, némi nyomaival az 
ectoconusoknak ; mellékfogainak száma 6, kéthegyűek; a peremfogak 
száma 10—18, a belsők háromhegyűek, kifelé azonban az ectoconus ismételt 
hasadása következtében egyre több hegy jelenik meg, úgy hogy a szélsők 
már sokhegyűek. A radula képlete : 4- + ~ 
1 Zi O-o 
Állkapcsa erősen, ívesen hajlott, széle éles, hosszant szabálytala¬ 
nul rovátkolt, szárga színű. 
Ivarkészülék (41. rajz). Hímnősmirigye bojtokba rendeződött 
acinusokból áll. Hímnősvezetéke kezdetben nagyon vékony és egyenes 
vagy hullámos lefutású, később erősen kanyargóssá válik a nélkül, hogy 
átmérője megnövekednék, harmadik harmada azonban hirtelenül nagyon 
erősen kitágul s kanyargós marad, míg legvégső része ismét nagyon erősen 
megvékonyodik. Fehérjemirigye nyelv- vagy háromszögalakú, laza össze¬ 
tételű, bolyhos felületű. Pete-ondóvezetéke rövid, zömök. Uterusa tág, 
redőzött, több kiöblösödésre tagolódott, hyalin, vízben erősen megduzzadó 
szövetekből áll; prostatáját hatalmas nagyságú, hengeres, különálló miri¬ 
gyek alkotják. Petecsatornája kezdetben széles, lapos, alább hengeressé 
válik s ilyen a hüvelye is, ez utóbbi rövidebb a petecsatornánál. Párzó¬ 
táskája kicsiny, nyele vékony, hengeres, melynek vége csak nagyon kevéssé 
duzzad meg, nagyon szakádékony, szorosan a petecsatornához simul, a 
melytől csak nagy ügygyel-bajjal lehet elválasztani, épen azért beömlésé- 
nek helyét nagyon nehéz pontosan megállapítani, azonban a rajzon fel¬ 
tüntetett helye minden valószínűség szerint helyes. Penise hengeres, eléggé 
vastag s csak az appendix eredésének helye mögött vékonyodik meg, majd 
ismét megduzzad egy kissé s ezen a ponton ömlik beléje a nagyon hosszú, 
vékony ondócsatorna ; a penis az ondócsatorna beömlésének helyén túl is 
folytatódik, mely részt az analogia alapján ostornak kell neveznünk, jól¬ 
lehet a közönségesen ezen a néven nevezett szervtől eltér, mert ahhoz 
képest nagyon vastag. A penisnek hatalmas appendixe van, mely két rész¬ 
ből áll: tőrésze vastag, hengeres, majd hirtelenül megvékonyodva átmegy 
a második hosszabb részbe, melyet ostornak is szoktak nevezni, ez kezdet¬ 
ben vékonyabb, vége felé azonban fokozatosan megvastagszik. A penis 
visszahúzóizma erős, vastag, közepes hosszúságú, két ágú, vastagabb ága 
az appendix tőrészéhez, a vékonyabb, nagyon rövid ága pedig a penishez 
tapad, szemben az ondócsatorna beömlésének helyével. A jobb szemtartó¬ 
nyél visszahúzóizma a penis és a vagina közt halad át. 
